open-index/open-wikipedia-markdown huggingface dataset:
Otto Dahlberg

**Otto Julius Dahlberg** (9. huhtikuuta 1849 Vihti – 26. toukokuuta 1938 Kulosaari, Helsinki) oli suomalainen liikemies. Hän perusti 1888 Helsinkiin paperialan yrityksen, joka toimii nykyisin nimellä Papyrus Oy.

Otto Dahlbergin vanhemmat olivat tuomiorovasti Gustaf Dahlberg ja tämän ensimmäinen puoliso Karolina Wilhelmina Packalén. Hän pääsi ylioppilaaksi Turun kymnaasista 1867.

Dahlberg oli Walkiakosken paperitehtaalla konttoristina vuodesta 1874 ja isännöitsijänä vuodesta 1884. Hän perusti 1888 Helsinkiin O. J. Dahlbergin lyhyttavara- ja tukkuliikkeen sekä paperipussi- ja kirjekuoritehtaan. Dahlbergin liike aloitti myös ensimmäisenä Suomessa apteekkikapseleiden koneellisen valmistuksen. Liikkeestä muodostettiin osakeyhtiö *Oy O. J. Dahlberg Ab* 1906 ja Dahlberg oli yhtiön johdossa vuoteen 1914 saakka. Liikkeen paperitukkuosastosta tuli ajan myötä sen päätoimiala ja yhtiö luopui 1920-luvulla kotelotehtaastaan, kirjapainostaan ja vähittäismyymälöistään keskittyen paperitukkukauppaan. Dahlberg oli ostanut Vihdistä Veikkolan kartanon vuonna 1900, jonka hän omisti vuoteen 1932 saakka. Hän muutti tilalle asumaan vuonna 1908 ja toimi maanviljelijänä 1908−1918. Hän oli perustamansa paperiliikkeen johtokunnan jäsenenä vuoteen 1920 saakka.

Dahlberg oli Vihdin kunnanvaltuuston jäsenenä 1908–1918. Hän oli myös Vihdin säästöpankin hallituksen jäsenenä.

Otto Dahlberg oli naimisissa 1883–1936 Aline Wilénin (k. 1936) kanssa. 

## Lähteet

## Aiheesta muualla
* Oy O. J. Dahlberg Ab:n yhtiöesitys Pörssitiedossa
Dommartin

**Dommartin** voi tarkoittaa seuraavia:

## Maantiede
* Dommartin, kunta Ranskassa Doubsin departementissa
* Dommartin, kunta Ranskassa Nièvren departementissa
* Dommartin, kunta Ranskassa Rhônen departementissa
* Dommartin, kunta Ranskassa Sommen departementissa
Forza Horizon 5

**Forza Horizon 5** on Playground Gamesin kehittämä ja Xbox Game Studiosin julkaisema avoimen pelimaailman ajopeli. Peli julkaistiin 9. marraskuuta 2021 Xbox Onelle, Xbox Series X/S:lle ja Windowsille.

## Pelaaminen
Peli sijoittuu Meksikoon ja siinä on 50 prosenttia suurempi kartta kuin *[[Forza Horizon 4|Forza Horizon 4:ssä]]*.

Pelissä on neljä vuodenaikaa, mutta ne näkyvät eri alueilla eri tavoilla. Sääilmiöitä tapahtuu sen alueen mukaan, missä on, kuten kuivilla alueilla on pölymyrskyjä ja ranta-alueilla on trooppisia ukkosmyrskyjä.

## Vastaanotto
Metacritic-kerääjäsivustolla pelin Xbox Series X -versio sai 92/100 pistettä, perustuen 90 kriittiseen arvosteluun.

### Julkaisu
*Forza Horizon 5:sta* tuli Xbox Game Studiosin historian suurin julkaisu, kun julkaisupäivänä peli keräsi yli 4,5 miljoonaa pelaajaa.

## Lähteet

## Aiheesta muualla
* Virallinen sivusto
*
Pansion miinamuseo

**Pansion miinamuseo** on merimiinoihin keskittynyt sotahistoriallinen museo. Sen kokoelma on osa Forum Marinumin museota.

Miinakokoelma on alun perin koottu 1920-luvulla Suomen puolustusvoimien koulutukseen. Tarkoituksena oli kouluttaa miinanraivaajat tunnistamaan kaikki mahdolliset miinauhat. Kylmän sodan päätyttyä koettiin, ettei kyseiselle koulutukselle ole tarvetta, joten kokoelma museoitiin.

Museo on yleensä yleisöltä suljettu, mutta toisinaan sinne on esittelykierroksia.

## Lähteet

## Aiheesta muualla
*Forum Marinum: Miinamuseo
X-Men ’97

**X-Men ’97** on yhdysvaltalainen Beau DeMayon luoma Disney+-suoratoistopalveluun julkaistu animaatiosarja, joka perustuu Marvel Comicsin Ryhmä-X:ään. Sarja on jatkoa vuosien 1992–1997 aikana esitetylle animaatiosarjalle *[[X-Men (vuoden 1992 animaatiosarja)|X-Men]]*. Animaatiosarjan tuotannosta vastaa Marvel Studios Animation, ja kyseessä oli studion ensimmäinen ”Marvel Animation”-nimikkeellä julkaistu sarja, DeMayon toimiessa showrunnerina kahdella ensimmäisellä tuotantokaudella ja Matthew Chaunceyn toimiessa showrunnerina kolmannella tuotantokaudella.

Monet *X-Menin* ääninäyttelijöistä palaavat rooleihinsa, mukaan lukien Alison Sealy-Smith, Cal Dodd, Lenore Zann, George Buza, Christopher Britton, Chris Potter ja Adrian Hough. Sarja on Marvel Studiosin ensimmäinen Ryhmä-X -aiheinen tuotanto. Sarjan animoinnista vastasi Studio Mir ja animointityyli on modernisoitu versio alkuperäisen sarjan tyylistä.

Sarjan ensimmäinen tuotantokausi koostuu 10 jaksosta, jotka julkaistiin Disney+:aan 20. maaliskuuta 2024 – 15. toukokuuta 2024. Toinen tuotantokausi tullaan julkaisemaan kesällä 2026. Sarjalle on tekeillä myös kolmas tuotantokausi.

## Ääninäyttelijät

## Jaksot
### Ensimmäinen tuotantokausi (2024)

|}

## Huomioita

## Lähteet

## Aiheesta muualla
*
*Sarjan traileri YouTubessa
Merivoimien museo

**Merivoimien museo** () on Ruotsin kansallinen museo, joka esittelee Ruotsin merivoimien historiaa. Museo sijaitsee Stumholmen-saaressa Karlskronassa.

Museon alkutarina on vuodelta 1752, jolloin kuningas Aadolf Fredrik perusti laivamallikamarin Karlskronaan. Siellä oli laivojen ja laivarakenteiden malleja, joilla testattiin laivojen purjehduskykyä.

Museossa on kaljuunahalli, sukellusvenehalli, esinekokoelmia, piirustusarkisto, kuva-arkisto, kirjasto sekä tutkimustoimintaa. Museossa voi esimerkiksi käydä torpedovene-Västervikin kannella.

## Lähteet
Järvenpään linja-autoasema

**Järvenpään linja-autoasema** sijaitsee Järvenpään keskustan rautatieaseman kupeessa ja niitä on itse asiassa kaksi aivan lähekkäin toisiaan: pitkänmatkan linjat lähtevät Matkahuollon rakennuksen luota Alanko- ja Postikadun kulmasta, kun taas paikallisliikenteen lähtöpaikka on etelämpänä Asemakadun päässä. Terminaalissa on paikkoja 11 linja-autolle samanaikaisesti. Lähellä on rautatieaseman lisäksi myös taksiasema.

Vuonna 2004 linja-autoasema muutti Alankotien toiselle puolelle.

## Lähteet
Dommartin (Nièvre)

**Dommartin** on kunta Ranskassa Nièvren departementissa Burgundi-Franche-Comtén alueella. Se sijaitsee noin 8 kilometriä Château-Chinon (Ville)’n kaupungista länteen.

Saint-Martinin kirkko on peräisin 1100-luvulta. Graniitista valmistettu kirkko uusittiin 1800-luvulla. Kirkossa on kastanjapuusta valmistettu paanukatto.

Dommartinissa oli kaksi uraanikaivosta, joita hyödynnettiin 1950-luvulta 1970-luvulle. Kaivokset olivat 90 metriä syviä. Louhe kuljetettiin Saint-Priestiin jalostetavaksi.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Ragnar Dahlberg

**Ragnar Reinhold Dahlberg** (8. lokakuuta 1877 Turku – 7. tammikuuta 1950 Helsinki) oli suomalainen kirjastonhoitaja.

Ragnar Dahlbergin vanhemmat olivat Närpiön kirkkoherra, rovasti Lars Gustaf Viktor Dahlberg (1847–1924) ja Klara Maria Antoinette Nyberg. Hän pääsi ylioppilaaksi Vaasan lyseosta 1896 ja valmistui Helsingin yliopistosta filosofian kandidaatiksi 1904 ja filosofian maisteriksi 1907.

Dahlberg oli Helsingin yliopiston kirjastossa ylimääräisenä amanuenssina vuodesta 1900, nuorempana kirjastoassistenttina vuodesta 1914, vanhempana kirjastoassistenttina sekä viimeksi vanhempana alikirjastonhoitajana 1918–1945. Hän oli Helsingin ruotsalaisen reaalilyseon historian ja ruotsinkielen opettajana 1906–1916 ja Åbo Akademin kanslerin sihteerinä 1945–1950. Dahlberg oli Ruotsalaisen kirjallisuuden seuran johtokunnan jäsen ja arkistonhoitaja vuodesta 1918 ja Kustannus Oy Söderström & Co:n johtokunnan jäsen vuodesta 1921.

Dahlberg keräili kirjoja ja omisti laajan yksityiskirjaston. Hän kirjoitti kirjasto- ja ex libris-tutkimuksistaan ruotsinkielisiin aikakauslehtiin. Hän harjoitti myös hedelmien ja kukkien viljelyä omistamallaan Hermansön tilalle ja sai useita palkintoja puutarhanäyttelyissä. Dahlberg oli Uudenmaan hedelmäviljelijäin yhdistyksen ja Suomen kukkaisviljelyksen ystävien puheenjohtaja.

Ragnar Dahlberg oli naimisissa vuodesta 1906 Hjördis Lagerborgin kanssa. 

## Julkaisuja
* *Bidrag till den svenska reformationstidens bibliografi*. Studier tillägnade Arvid Hultin 3.VIII.1915. 1915
* *Den svenska katekesen 1567*. Faksimileupplagor af äldre svenska tryck under redaktion av Isak Collijn, 1. Bröderna Lagerström, Stockholm 1916
* *Finska exlibris*. Helsingfors 1917
* Petrus Canisius : *En liten catechismus* ; i faksimile och med en efterskrift utgiven af Ragnar Dahlberg. Faksimileupplagor af äldre svenska tryck under redaktion av Isak Collijn, 4. Schildt, Helsingfors 1921
* *Professor [[Adolf Moberg]]s autobiografi*. Särtryck ur Svenska Litteratursällskapets Historiska och Litteraturhistoriska studier, 3. Helsingfors 1927

## Lähteet
Albert Arnheiter

**Albert Stephan Arnheiter** (20. heinäkuuta 1890 Ludwigshafen – 26. huhtikuuta 1945 Lodi) oli saksalainen soutaja ja olympiavoittaja.

Arnheiter osallistui Tukholman olympialaisiin 1912. Hän sai olympiakultaa perämiehellisessä nelikossa.

Arnheiter kuoli toisen maailmansodan taistelussa Casalpusterlengossa.

## Lähteet
Huisgen-sykloadditio

**Huisgen-sykloadditio** eli **atsidi-alkyynisykloadditio** on 1,3-dipolaarisiin sykloadditioihin kuuluva kemiallinen reaktio, jossa orgaaninen atsidi reagoi alkyynin kanssa muodostaen 1,2,3-triatsolijohdannaisen. Reaktio on nimetty sen mekanismia tutkineen Rolf Huisgenin mukaan.

## Reagenssit ja mekanismi
Ensimmäisen kerran atsidien ja alkyynien välisen sykloaddition raportoi Arthur Michael vuonna 1883. Huisgen julkaisi reaktion ja useiden muiden mekanismia koskevat tutkimuksensa 1961. Huisgen-sykloadditio tapahtuu useille atsideille ja alkyyneille, mutta on hidas ja vaatii usein yli 100 °C:n lämpötilan. Reaktiossa muodostuu 1,4- ja 1,5-substituoitujen 1,2,3-triatsolien seos. Reaktiota voidaan nopeuttaa huomattavasti käyttämällä kuparia tai ruteniumia katalyyttinä. Kupari suosii 1,4-tuotteen muodostumista, kun rutenium johtaa erityisesti 1,5-tuotteeseen.

Kuparikatalysoidun Huisgen-sykloaddition mekanismin ensimmäisessä vaiheessa kupari muodostaa kompleksin alkyynin kanssa. Seuraavassa vaiheessa kompleksiin sitoutuu atsidi ja toinen kupari-ioni. Elektronit siirtyvä alkyynin, atsidin ja kupari-ionien välillä syklisesti ja tuotteena muodostuu triatsoli.
:

## Lähteet
Per Wästberg

**Per Wästberg** (s. 20. marraskuuta 1933 Tukholma, Ruotsi) on ruotsalainen kirjailija ja päätoimittaja. Hän julkaisi esikoisnovellikokoelmansa *Pojke med såpbubblor* (1949) 15-vuotiaana. Hän on Ruotsin akatemian jäsen.

Wästberg on koulutukseltaan filosofian lisensiaatti. Hän toimi 1976–1982 *[[Dagens Nyheter]]in* päätoimittajana. 1960-luvulla hän kirjoitti Etelä-Afrikan rotusortoa käsitteleviä teoksia kuten *Kielletty alue* ja *Mustalla listalla*. Myöhemmin romaaneissa ovat kuvauskohteina ajan kansainvälisesti suuntautuneet sivistyneistön edustajat ja monet ajankohtaisaiheet.

## Palkinnot ja tunnustukset
* BMF-plaketti 1969
* De Nios stora pris 1997
* August-palkinto 2001 teoksesta *Minnes stigar*

## Suomennetut teokset
* *Kielletty alue* (*Förbjudet område*), suom. Matti Karjalainen, Jyväskylä: Gummerus 1960
* *Perillinen* (*Arvtagaren*), suom. Elvi Sinervo, Jyväskylä: Gummerus 1960
* *Afrikka kertoo: valikoima nykyafrikkalaista proosaa* (*Afrika berättar*), useita suomentajia, Helsinki: Tammi 1962 Sarja: Forum-kirjasto 3
* *Mustalla listalla* (*På svarta listan*), suom. Matti Karjalainen, Jyväskylä: Gummerus 1962
* *Yläilmoissa* (*Luftburen*), suom. Juhani Koskinen, Helsinki: Tammi 1971
* *Maaperä* (*Jordmånen*), suom. Pirkko Talvio-Jaatinen, Helsinki: Tammi 1974 
* *Tulen varjo* (*Eldens skugga*), suom. Harry Forsblom, Helsinki: WSOY 1988 

## Lähteet

## Aiheesta muualla
Turkin ilmavoimat

**Turkin ilmavoimat** () on Turkin asevoimien ilmapuolustuksesta vastaava puolustushaara. Ilmavoimilla on F-16- ja F-4-hävittäjiä sekä CN-235-, C-130- ja A400M-kuljetuskoneita. Turkki on kehittämässä TAI Kaan -nimistä viidennen sukupolven hävittäjää.

## Lähteet

## Aiheesta muualla

* Virallinen sivusto
Runkolinja 40

**Runkolinja 40** on Helsingin seudun liikenteen runkolinja, jonka liikennöinti alkoi 16. elokuuta 2021. Se kulkee Elielinaukiolta Helsingin keskustasta Kannelmäkeen. Linjalla käytetään avorahastusta, eli bussiin voi nousta kaikista ovista ja näyttämättä lippua kuljettajalle. Runkolinja ei pysähdy kaikilla pysäkeillä.

Linjan numero oli jo ennen linjastouudistusta 40, mutta vanha reitti päättyi Pohjois-Haagaan. Uutta runkolinjaa sen sijaan jatkettiin Kannelmäkeen. Runkolinja korvasi Haagassa myös linjan 43, joka lakkautettiin.  
Elokuussa 2021 liikennöinnin aloittivat samaan aikaan myös runkolinjat 20, 30 ja 570.

Linjalla käytetään sähköisiä nivelbusseja ja runkolinjoille ominaista oranssia väritystä. Yli 18-metrisessä nivelbussissa on sata matkustajapaikkaa, joista 45 on istumapaikkoja.

## Katso myös
* Helsingin seudun linja-autoliikenne

## Lähteet

## Aiheesta muualla

* Linja 40 Reittioppaassa
* Helsingin seudun runkoverkko (pdf)
Belgravia (televisiosarja)

**Belgravia** on 1800-luvulle sijoittuva historiallinen draama, joka perustuu Julian Fellowesin samannimiseen romaaniin. Molemmat on nimetty Lontoon vauraan kaupunginosan Belgravian mukaan. Belgravia on ensimmäinen sarja, jonka Fellowes on sovittanut romaaninsa pohjalta.Belgravia on Carnival Filmsin ja amerikkalaisen kaapeliverkon Epixin yhteistuotanto. Belgravian taustatiiminä on Fellowesin ohella *[[Downton Abbey|Downton Abbeyn]]* tuottajat Gareth Neame, Nigel Marchant sekä Liz Trubridge. Belgravian on ohjannut John Alexander ja tuottanut Colin Wratten.

Sarjan ensi-ilta oli Isossa-Britanniassa 15. maaliskuuta 2020 ja Yhdysvalloissa 12. huhtikuuta 2020.    

## Lähtökohta
*Belgravia* alkaa Richmondin herttuattaren tanssiaisista kesäkuussa 1815. Tanssiaiset pidettiin Brysselissä Wellingtonin herttualle kaksi päivää ennen Waterloon taistelua. 

Tanssiaiskutsun ovat onnistuneet saamaan kauppias James Trenchard ja hänen vaimonsa Anne. Heidän tyttärensä Sophia on herättänyt vaikutusvaltaisen ja rikkaan perheen pojan, Edmund Bellasisin, kiinnostuksen. Ilta on kohtalokas ja se muuttaa jokaisen elämän vuosikymmeniksi eteenpäin. 26 vuotta myöhemmin kahden erilaisen perheen kohtalot kietoutuvat yhteen hienostokaupunginosassa Belgraviassa.

## Näyttelijät
**Trenchardin perhe**

* Philip Glenister - James Trenchard
* Tamsin Greig  - Anne Trenchard
* Richard Goulding - Oliver Trenchard, Jamesin ja Annen poika
* Emily Reid - Sophia Trenchard, Jamesin ja Annen tytär
* Alice Eve - Susan Trenchard, Oliverin vaimo

**Trenchardin palvelijat**

* Paul Ritter - Turton, hovimestari 
* Saskia Reeves - Ellis
* Bronagh Gallagher - Speer

**Bellasisin perhe**

* Tom Wilkinson - Peregrine Bellasis, Brockenhurstin kreivi
* Harriet Walter - Caroline Bellasis, Brockenhurstin kreivitär
* Jeremy Neumark Jones - Edmund, varakreivi Bellasis
* James Fleet - pastori Stephen Bellasis
* Diana Hardcastle - Grace Bellasis, Stephen Bellasisin vaimo
* Adam James - John Bellasis, Stephen Bellasisin ja Grace Bellasisin poika

**Greyn perhe**

* Tara Fitzgerald - Corinne Grey, Templemoren kreivitär
* Ella Purnell - Lady Maria Grey, Templemoren kreivittären tytär

**Popen perhe**

* Serena Evans - rouva Pope, Charles Popen sijaisäiti
* Jack Bardoe - Charles Pope

## Lähteet

## Aiheesta muualla
*
Rudolf Värnlund

**Rudolf Värnlund** (1900 Tukholma, Ruotsi – 1945 Österskär, Ruotsi) oli ruotsalainen kirjailija. Hänen esikoisnovellikokoelmansa *Döda människor* ilmestyi 1924, ja siinä näkyvät hänen Berliiniin 18-vuotiaana tekemänsä matkan kokemukset. Myöhemmissä romaaneissa ilmenee kiinnostusta psykoanalyysiin ja romanttiseen ilmaisuun. Näytelmissä on työläis- ja rauhanaatevaikutteita, ja niissä hän on myös kokeilija.

## Suomennetut teokset
* *Rakennetaan talo* (*Man bygger ett hus*, 1938), suom. Väinö Hämeen-Anttila, Karisto 1939

## Lähteet

## Aiheesta muualla
Inukai

**Inukai** voi tarkoittaa seuraavia:

;Henkilöt
* Michiko Inukai (1921&ndash;2017), japanilainen filantrooppi
* Tsuyoshi Inukai (1855&ndash;1932, japanilainen poliitikko, Japanin pääministeri
* Takeru Inukai (1896&ndash;1960), japanilainen poliitikko, Japanin sisäministeri

;Muut
* Inukain rautatieasema
* Inukai, entinen kylä Ōitan prefektuurissa
Kylmä kaunis maailma

__NOTOC__
**Kylmä kaunis maailma** on Kauniin Kuolemattoman debyyttialbumi, joka julkaistiin 25. huhtikuuta 2014.
## Kappaleet
# 
# 
# 
# 
# 
# 
# 
# 
# 

## Arvostelut
* Imperiumi: 7/10
* Kaaoszine: 8/10

## Lähteet

## Aiheesta muualla
* 
*
Vapaus (vuoden 2017 albumi)

__NOTOC__
**Vapaus** on Kauniin Kuolemattoman toinen studioalbumi, joka julkaistiin 31. maaliskuuta 2017.
## Kappaleet
# 
# 
# 
# 
# 
# 
# 
# 
# 

## Arvostelut
* Imperiumi: 9/10
* Kaaoszine: 9/10
* Soundi: 

## Lähteet

## Aiheesta muualla
* 
*
Reino Partanen

**Aleksander Reinhold (Reino) Partanen** (5. lokakuuta 1889 Helsinki – 12. maaliskuuta 1972 Helsinki) oli suomalainen taidemaalari.

Oppikouluopintonsa päätettyään Partanen kävi Pietarissa keisarillisen taideakatemian, jossa ja myöhemmin Suomessa hän sai vaikutteita muun muassa Ilja Repiniltä. Partanen opiskeli Taideteollisessa keskuskoulussa 1905, 1906 ja 1907, Suomen Taideyhdistyksen piirustuskoulussa 1908–1911 sekä ulkomailla Pariisissa ja Antverpenissä. Hänen taiteilijan debyyttinsä oli Helsingissä 1911 ja hän osallistui Suomen Taiteilijain näyttelyihin vuosina 1911, 1912, 1913, 1914 ja 1921. Keväällä 1923 hän piti pienehkön näyttelyn Rotterdamissa Hollannissa ja sai kiittäviä arvosteluja maalauksistaan paikallisissa lehdissä. Partanen piti ulkomailla näyttelyitä myös Kööpenhaminassa 1919 sekä Saksassa Berliinissä, Düsseldorfissa ja Hampurissa 1935. Viipurissa ollessaan hän maalasi muotokuvia ja kaupunkinäkymiä, hänen teoksiinsa kuuluu muun muassa useita maalauksia Pyöreästä tornista. Partasen teoksia on Ateneumin taidemuseossa, Hämeenlinnan ja Tampereen taidemuseoissa sekä Kordelinin kokoelmissa.

Partanen avioitui vuonna 1913 kirjailija Dagmar Helena Åkerlundin (1892–1965) kanssa Helsingissä. 1930-luvulla perhettä kohdanneiden vaikeuksien (muun muassa tulipalo Partasen tilalla Käpylässä) seurauksena Partaset joutuivat myymään omaisuuttaan pakkohuutokaupalla. Sotien jälkeen Partanen asui Helsingin Puistolassa. Partaset on haudattu Malmin hautausmaalle. 

## Maalauksia
* *Jokapäiväinen leipämme*
* *Katukuva Viipurista*
* *Lappalainen*
* *Helena*
* *Kuhilaat*. 1919  
* *Viipuri*. 1920 
* *Asetelma*. 1924
* *Näkymä Porista*. 1933

## Lähteet
Dan Jørgensen

**Dan Jannik Jørgensen** (s. 12. kesäkuuta 1975 Odense) on tanskalainen sosiaalidemokraattisen puolueen poliitikko, joka toimi Tanskan kehitysyhteistyön sekä kansainvälisen ilmastopolitiikan ministerinä joulukuusta 2022 elokuuhun 2024. Aiemmin hän on toiminut Tanskan ilmasto-, energia- ja infrastruktuuriministerinä sekä elintarvike-, maatalous- ja kalastusministerinä. Vuosina 2004–2013 hän oli meppi. Jørgensen on istunut kansankäräjillä vuodesta 2015.

Joulukuusta 2024 alkaen Jørgensen on EU-komissaari Von der Leyenin II komissiossa toimialanaan energia- ja asumisasiat.

## Lähteet

## Aiheesta muualla

* Dan Jørgensen Tanskan kansankäräjien verkkosivuilla 
*
Rhyzobius

**Rhyzobius** on leppäpirkkojen (Coccinellidae) heimoon kuuluva kovakuoriaissuku. Sukuun kuuluu maailmanlaajuisesti yli kaksikymmentä lajia. Lajimäärä vaihtelee eri lähteissä. Suomessa ei ole tavattu *Rhyzobius*-suvun lajeja. 

## Sukuun kuuluvia lajeja
* Neulaspirkko (*Rhyzobius chrysomeloides*)
* *[[Rhyzobius forestieri]]*
* Hiekkapirkko (*Rhyzobius litura*)
* *[[Rhyzobius lophanthae]]*
* *[[Rhyzobius ventralis]]*

## Lähteet

## Aiheesta muualla
* iNaturalist: Suku ''Rhyzobius''
* University of Michigan, Animal Diversity Web (ADW): ''Rhyzobius'' 
* UniProt: Taxonomy – ''Rhyzobius'' 
* Iowa State University, Bug Guide: Genus ''Rhyzobius''
Kalle Räike

**Kalle Räike** (7. kesäkuuta 1920 Reposaari – 20. marraskuuta 1993 Helsinki) oli suomalainen arkkitehti. Räike suunnitteli Helsingin jäähallin sekä useita koulurakennuksia ja asuintaloja usein yhdessä arkkitehti Jaakko Kontion kanssa. Räike suunnitteli myös Helsingin jäähallin edessä olevan teräsbetonisen Kohokuva-reliefin.

Kalle Räikkeen veli oli kuvanveistäjä, professori Kauko Räike.

## Rakennuksia
* Kuvanveistäjä Kauko Räikkeen ateljeetalo, Kankaanpää 1952 
* Helsingin jäähalli. 1966, yhdessä Jaakko Kontion kanssa
* Lappeenrannan teknillisen korkeakoulun ensimmäinen ja toinen rakennusvaihe. 1975 ja 1979, yhdessä Jaakko Kontion kanssa.
* Kalle Räikkeen perheen asuintalo, Helsinki 1969 

## Lähteet

## Aiheesta muualla
* Arkkitehti Kalle Räike vuonna 1962, Museovirasto, Historian kuvakokoelma, Studio Kuvasiskojen kokoelma (Finna)
Taisto Kaasinen

**Taisto Toivo Viljam Kaasinen** (6. syyskuuta 1918 Sääminki – 31. lokakuuta 1980) oli suomalainen keramiikkataiteilija ja suunnittelija. Hän suunnitteli keramiikkareliefejä Ruotsin laivoille ja jäänmurtajille, eläinaiheisia keramiikkaveistoksia sekä abstrakteja teoksia.

Taisto Kaasinen työskenteli suunnittelijana Arabian posliinitehtaalla Helsingissä vuosina 1947–1952. Hän muutti Ruotsiin vuonna 1953 ja oli suunnittelijana ruotsalaisella Upsala Ekebyn tehtaalla ja työskenteli suunnittelijana myös Rörstrandilla. Vuonna 1962 Kaasinen palasi Suomeen ja Arabialle ja hän työskenteli Arabian taideosastolla vuosina 1963–1974.

## Teoksia

* Arabian tehtaalle suunniteltu eläinfiguurisarja
* Ihmisiä, keraaminen reliefi. Hermannin seurakuntatalo, Helsinki 1967 

## Lähteet
Juno-ranta

**Juno-ranta** eli **Juno Beach** oli yksi viidestä liittoutuneiden maihinnousurannasta Natsi-Saksan miehittämään Ranskaan suuntautuneessa Operaatio Neptunuksessa. Maihinnoususta vastuu oli Kanadan maavoimilla. Kanadan kuninkaallinen laivasto ja Yhdistyneen kuningaskunnan merivoimat toimivat kuljetus-, miinanraivaus- ja tulitukitehtävissä.

Rantaa puolusti Saksan 716. jalkaväkidivisioonan kaksi pataljoonaa ja Caenin lähellä reservissä ollut 21. panssaridivisioona.

Force J:n lähestyessä rannikkoa *[[HMS Belfast]]* ja *[[HMS Diadem (84)|HMS Diadem]]* aloittivat tulituksen klo 5:52 tuhoten vihollisen patterin Beny-sur-Merissä.

## Lähteet
Slipping Through My Fingers

**Slipping Through My Fingers** on ruotsalaisen Abba-yhtyeen musiikkikappale vuodelta 1981. Kappaleen sävelsivät ja sanoittivat Benny Andersson ja Björn Ulvaeus. Se julkaistiin *[[The Visitors]]* -studioalbumilla 30. marraskuuta 1981 sekä singlenä Japanissa kesäkuussa 1981. Singlen b-puolella on musiikkiraidan sijaan kuva Abban jäsenistä.

”Slipping Through My Fingers” kertoo lapsen nopeasta varttumisesta hänen vanhempiensa näkökulmasta. Sanoituksen inspiroi Björn Ulvaeuksen ja Agnetha Fältskogin seitsenvuotias tytär Linda. Päälaulaja on Agnetha Fältskog.

Abba levytti kappaleesta espanjankielisen version ”Se me está escapando”.

”Slipping Through My Fingers” valittiin mukaan *[[Mamma Mia! (elokuva)|Mamma Mia!]]* -musikaalielokuvaan, jossa sen esittää Meryl Streep.

”Slipping Through My Fingers” -kappaleen saksankielisen version ”Durch meine Finger rinnt die Zeit” ovat levyttäneet muun muassa Claudia Jung vuonna 2014 ja Jan Ammann 2016.

## Lähteet
Kiinan tasavallan ilmavoimat

**Kiinan tasavallan ilmavoimat** () on Kiinan tasavallan asevoimien ilmapuolustuksesta vastaava puolustushaara. Ilmavoimilla on muun muassa F-16-, F-CK-1-, F-5- ja Mirage 2000 -hävittäjiä sekä C-130-kuljetuskoneita.

## Lähteet

## Aiheesta muualla

* Virallinen sivusto
Under Attack

**Under Attack** on ruotsalaisen Abba-yhtyeen singlenä julkaistu musiikkikappale vuodelta 1982. Kappaleen sävelsivät ja sanoittivat Benny Andersson ja Björn Ulvaeus. Se julkaistiin *[[The Singles: The First Ten Years]]* -kokoelma-albumilla 8. marraskuuta 1982. Joulukuussa 1982 julkaistun singlen b-puolena on ”You Owe Me One”.

”Under Attack” ja ”The Day Before You Came” olivat kokoelman *The Singles: The First Ten Years* ainoat uudet sävellykset. Myöhemmin ne ovat olleet mukana *[[The Visitors]]* -studioalbumin remasteroiduilla julkaisuilla, kuten niiden b-puoletkin. ”Under Attackin” päälaulaja on Agnetha Fältskog.

"Under Attack" kertoo ahdistavasta seuraajasta, ”stalkkerista”. Vainon kohteena on laulun kertoja. Single ei menestynyt myyntilistoilla.

"Under Attack" oli Abban viimeinen uutta tuotantoa edustava singlejulkaisu ennen vuoden 2021 singleä ”I Still Have Faith in You”. Vuonna 1983 singlenä julkaistu ”Thank You for the Music” oli julkaistu alun perin jo studioalbumilla *[[The Album]]* (1977).

## Lähteet
Pohjois-Korean jääkiekkoliitto

**Pohjois-Korean jääkiekkoliitto** (*KIHA*) on Pohjois-Korean jääkiekon hallintoelin, joka perustettiin vuonna 1955. Liitto on ollut Kansainvälisen Jääkiekkoliitto IIHF:n jäsen vuodesta 1963. Vuonna 2021 Pohjois-Korean jääkiekkoliiton puheenjohtajana toimii Kim Kyong Jun. Rekisteröityjä pelaajia on vuonna 2021 2 400, joista aikuisia miespelaajia on 200, naispelaajia 1 000 ja junioripelaajia 1 200. Jääkiekon maailmanrankingissa Pohjois-Korean miesten jääkiekkomaajoukkue on vuonna 2021 sijalla 41. ja naisten maajoukkue sijalla 27.

## Katso myös

* Pohjois-Korean jääkiekkomaajoukkue
* Pohjois-Korean naisten jääkiekkomaajoukkue

## Lähteet
Juha Koiranen

**Juha Koiranen** (s. 1968) on suomalainen elokuvaohjaaja ja -käsikirjoittaja. Hänet tunnetaan elokuvasta *[[Rock’n Roll Never Dies]]* (2006), josta hän oli parhaan käsikirjoituksen Jussi-palkintoehdokkaana 2007 ja sai Humanismin käsi -palkinnon Viitasaaren elokuvaviikolla 2007.

Koirasen ensimmäinen pitkän elokuvan ohjaus oli Herman Melvillen tarinan *[[Bartleby]]* suomalaiselle konepajalle sijoittuva muunnelma, televisioelokuva *[[Partanen (elokuva)|Partanen]]* (2003). Koiranen käsikirjoitti yhdessä Matti Kinnusen kanssa Kinnusen ohjaaman draamakomedian *[[Pieniä suuria valheita]]* (2018).

## Lähteet
Robert Lee Bullard

**Robert Lee Bullard** (synt. **William Robert Bullard**, 15. tammikuuta 1861 &ndash; 11. syyskuuta 1947) oli yhdysvaltalainen sotilas ja kenraali. Hän komensi ensimmäisessä maailmansodassa 3. armeijakuntaa ja 2. armeijaa.

Bullardin vanhemmat olivat plantaasinomistaja Daniel Bullard ja metodistipapin tytär Susan Mizell Bullard. Hänellä oli kymmenen vanhempaa ja yksi nuorempi sisarus. Hänet tunnettiin nimellä William Robert Bullard vuoteen 1866 asti, jolloin hän pyysi vanhempiaan muuttamaan hänen nimensä Robert Lee Bullardiksi Konfederaation sotasankari Robert E. Leen mukaan, mikä toteutui.

Kesäkuussa 1881 Bullard osallistui Yhdysvaltain maavoimien upseerikoulun West Pointin pääsykokeeseen ja tuli valituksi. Hänen koulumenestyksensä upseerikoulussa oli keskivertoluokkaa, ja hän valmistui sieltä vuoden 1885 vuosikurssin mukana.

Bullardin ensimmäiseksi asemapaikaksi tuli Fort Unionin linnoitus New Mexicon territoriossa. Vuonna 1886 hän osallistui Geronimon johtaman apassi-intiaanien kapinan tukahduttamiseen Meksikossa rajan toisella puolella. Hänet ylennettiin yliluutnantiksi vuonna 1892.

## Perhe

Bullard avioitui Rose Brabsonin kanssa keväällä 1888. Brabson kärsi koko elämänsä ajan huonosta terveydentilasta ja pitkistä Bullardista erossa viettämistään ajoista. Hän oli katolinen, ja myös Bullard kääntyi katoliseksi vuonna 1901.

Bullard ja Brabson saivat neljä lasta, joista kolme oli poikia. Pojista yksi opiskeli myöhemmin isänsä tavoin West Pointissa.

## Lähteet

## Aiheesta muualla

*
Itävallan ilmavoimat

**Itävallan ilmavoimat** () on Itävallan asevoimien ilmapuolustuksesta vastaava puolustushaara. Ilmavoimilla on muun muassa Eurofighter Typhoon -hävittäjiä, C-130- ja Pilatus PC-6 Porter -kuljetuskoneita sekä erilaisia helikoptereita.

## Lähteet

## Aiheesta muualla
Bikku Bitti

**Bikku Bitti** on vuori Libyassa. Sen huippu (2&nbsp;267 m) on maan korkein kohta. Vuori sijaitsee Tšadin vastaisella rajalla maan kaakkoisosassa ja on osa Tibestivuoristoa.

Vuorikiipeilijä Eamon Ginge Fullen nousi Bikku Bittin huipulle 25. joulukuuta 2005 ja teki tämän myötä Guinnessin ennätystenkirjan ennätyksen nopeimmassa ajassa – viidessä vuodessa – kaikkien Afrikan maiden korkeimmat kohdat saavuttaneena henkilönä.

## Lähteet
Fernanda Nylund

**Fernanda Nylund** (10. joulukuuta 1878 Kööpenhamina – 1. tammikuuta 1968) oli tanskalais-suomalainen taidemaalari. Hän maalasi asetelmia, muotokuvia ja maisemia.

Fernanda Nylundin vanhemmat olivat kauppavaltuutettu Eduard Jacobsen ja Caroline Adler. Nylund oli taiteilijana itseoppinut ja hän teki useita opintomatkoja Euroopassa. Nylund työskenteli taiteilijana Tanskassa, Suomessa ja jonkin aikaa myös Ruotsissa. 1800-luvun lopulla hänellä oli merkittävä asema Kööpenhaminan kultturielämässä. Hän kirjoitti runoja ja näytelmiä, lauloi ja soitti pianoa. Nylund osallistui myös *Det glada ljudet*-pyöräilykerhon kokouksiin ja hän tapasi siellä kuvanveistäjä Jens Ferdinand Willumsenin, joka käytti 1897 häntä mallina veistokselleen *Buksepigen*.

Nylund tapasi Pariisissa 1902 tulevan miehensä suomalaisen kuvanveistäjä Felix Nylundin ja naimisiin mentyään he asettuivat asumaan Pariisiin. He muuttivat 1910 Suomeen ja täällä Nylund vietti perhe-elämää aina vuoteen 1929 jolloin hänen avioliittonsa purkautui. Nylund alkoi ajankulukseen maalata, piti taiteilijan debyyttinsä 1933 ja Suomessa asuessaan hän kirjoitti artikkeleita suomalaisesta taiteesta ja kulttuurista tanskalaisiin lehtiin. Nylund palasi Tanskaan 1948. Hän piti näyttelyitä Kööpenhaminassa Nikolaj-galleriassa 1948 ja Studio Schraderissa 1956. Suomessa Nylund osallistui Suomen Taiteilijain näyttelyihin 1930- ja 1940-luvuilla. Hänellä oli tänä aikana ulkomailla näyttelyitä Moskovassa 1934, Riiassa 1935, Oslossa 1936 ja Göteborgissa 1939.

## Lähteet
Dun-les-Places

**Dun-les-Places** on kunta Ranskassa Nièvren departementissa Burgundi-Franche-Comtén alueella. Se sijaitsee noin 35 kilometriä Château-Chinon (Ville)’n kaupungista pohjoiseen.

Sainte-Amélien kirkko rakennettiin vuosina 1844–1851. Kirkko rakennettiin graniitista ja se on tyyliltään uusromaaninen. Kirkon torni on 37 metriä korkea.

Dun-les-Places oli toisen maailmansodan aikana vahvaa Ranskan vastarintaliikkeen toiminta-aluetta. Saksalaiset joukot miehittivät kylän 26. kesäkuuta 1944, ja ampuivat 27 miestä sekä sytyttivät kylän tuleen. 

Kunta on osa Morvanin luonnonpuistoa (*Parc naturel régional du Morvan*).


Tiedosto:Dun-les-Places,_l'église.JPG|Sainte-Amélien kirkko
Tiedosto:Dun-les-Places_-_Mémorial.jpg|26. kesäkuuta 1944 uhrien muistomerkki


## Lähteet

## Aiheesta muualla
Shiyani Ngcobo

**Shiyani Ngcobo** (1953 Umzinto – 18. helmikuuta 2011 Durban) oli eteläafrikkalainen laulaja ja kitaristi. Hän ansioitui maskandi-genressä ja sai lukuisia siitä myönnettäviä palkintoja.

Brittiläisen Ben Mandelsonin tuottama *Introducing Shiyani Ngcobo* (2004) jäi ainoaksi Ngcobolta julkaistuksi albumiksi. Se ilmestyi osana World Music Networkin *Introducing*-sarjaa. Levytys lisäsi suuresti Ngcobon näkyvyyttä Etelä-Afrikan ulkopuolella, ja vuonna 2007 hän pääsi esiintymään Carnegie Halliin. Hän esiintyi myös Isossa-Britanniassa, muualla Euroopassa ja Kuuballa. Ngcobo erosi monista muista maskandimuusikoista pidättäytymällä sähköisten rumpusettien ja syntetisaattorien käytöstä, jonka koki zuluperinteisiin kytkeytyvän genren estetiikalle vieraaksi.

Ngcobo opetti kitaransoittoa KwaZulu-Natalin yliopiston musiikkikoulussa ja sen UKUSA-ohjelmassa.

## Lähteet
Fort Donelsonin taistelu

**Fort Donelsonin taistelu** on 11.–16. helmikuuta 1862 käyty Yhdysvaltain sisällissodan taistelu. Taistelussa Pohjoisvaltioiden Ulysses S. Grantin ja Andrew H. Footen joukot hyökkäsivät Konfederaation hallitsemaa Fort Donelson -linnoitusta vastaan Cumberlandjoen varrella Tennesseessä. Taistelu päättyi Unionin voittoon.

Fort Donelsonin taistelu oli jatkumoa aikaisemmin helmikuussa käydylle Fort Henryn taistelulle. Fort Donelsonin taistelun myötä Unionin joukot saivat hallintaansa huomattavia vesireittejä, joita Unionin joukot pystyivät myöhemmin hyödyntämään joukkojen ja tarvikkeiden liikuttamisessa. Unionin joukkoja komentanut Grant ylennettiin Fort Donelsonin taistelun jälkeen kenraalimajuriksi.

Unioni menetti taistelussa kaatuneina 507, haavoittuneina 1&nbsp;976 ja kadonneina tai vangittuina 208 sotilasta. Konfederaatiolla vastaavat tappiot olivat 327 kuollutta, 1&nbsp;127 haavoittunutta ja 12&nbsp;392 kadonnutta tai vangittua.

## Lähteet
Cold Harborin taistelu

**Cold Harborin taistelu** () oli 31. toukokuuta – 12. kesäkuuta 1864 käyty Yhdysvaltain sisällissodan taistelu. Taistelu käytiin Unionin Ulysses S. Grantin ja Konfederaation Robert E. Leen komentamien joukkojen välillä Mechanicsvillessa Virginiassa.

Cold Harborin taistelu sai alkunsa, kun Konfederaation pääkaupunkiin Richmondiin pyrkineet Grantin joukot päättivät hyökätä Leen joukkojen vastaan noin kymmenen mailin päässä Richmondista. Lukuisista hyökkäyksistä huolimatta Grantin joukot eivät onnistuneet lyömään Leen joukkoja, vaan 12. kesäkuuta Grant vetäytyi taistelusta.

Unionin joukot menettivät taistelussa 1&nbsp;844 sotilasta kaatuneina, 9&nbsp;077 haavoittuneina ja 1&nbsp;816 kadonneina tai vangittuina. Konfederaatiolla vastaavat tappiot olivat 83 kuollutta, 3&nbsp;380 haavoittunutta ja 1&nbsp;132 kadonnutta tai vangittua.

## Lähteet
Sandö (Nauvo)

**Sandö** on saari ja kylä Paraisilla. Saari sijaitsee Nauvossa, Lillandetin itäpuolella. Sandön pinta-ala on 383 hehtaaria ja sillä asuu vakituisesti kuusi ihmistä.

Sandö muodostuu pitkästä hiekkaharjusta. Saaren asutus sijoittuu eteläosaan, mutta kesäasutusta on saaren joka laidalla. Saaren pohjoisosassa on pronssikautinen hautaröykkiö. Sandöltä on siltayhteys viereiseen Ön saareen, josta kulkee Öjenin lossi Lillandetille. Sandö lähisaarineen muodostaa Sandön kylän. Kylän saarista Sandö ja Ön ovat asutut.

## Lähteet
Suomen romanialaiset

**Suomen romanialaiset** ovat Romaniasta Suomeen muuttaneita henkilöitä. Heitä oli vuonna 2024 noin 6 500. Ei ole tietoa siitä kuinka moni on etnisesti romanialainen, sillä Suomessa ei tilastoida erikseen etnisiä ryhmiä. Romaniassa noin 88,9 prosenttia väestöstä on etnisesti romanialaisia, 6,1 prosenttia unkarilaisia ja 3,0 prosenttia romaneja. Muita pienempiä etnisiä ryhmiä, joita on kutakin vain alle 0,2 prosenttia väestöstä, ovat ukrainalaiset, saksalaiset sekä turkkilaiset.

## Historia
Romanian vallankumouksen takia osan romanialaisista oli jätettävä kotinsa ja täten joitakin romanialaisia muutti Suomeen vuonna 1989.

## Uskonnon merkitys
Ei ole tietoa siitä kuinka tärkeässä roolissa suomenromanialaiset pitävät uskontoaan, mutta yhden gallupin mukaan, kun Romaniassa asuvilta kansalaisilta kysyttiin: ”*Onko uskonto tärkeä osa jokapäiväistä elämääsi?*”, 84 prosenttia vastasi myönteisesti. Vastaavanlaisen gallupin mukaan Suomessa myönteisesti vastanneita oli vain 28 prosenttia.

## Katutoiminta
Etnisesti romanitaustaiset, jotka ovat tulleet Romaniasta, olivat vuosina 2008-2010 tärkeässä roolissa kaduilla tapahtuneista kaupustelusta, soittamisesta sekä kerjäämisestä.

## Turvapaikanhaku
Eniten turvapaikanhakijoita Romaniasta on ollut vuonna 2002, jolloin Suomeen haki 596 henkilöä.

## Rikollisuus
Rikosepäilyt ovat kasvaneet voimakkaasti vuodesta 2007 eteenpäin.

## Tunnettuja suomenromanialaisia
* Marius-Daniel "Dives" Balea - Internet-kuuluisuus

## Väestönkasvu
Suomen romanialaisten väestönkasvu viiden vuoden välein vuodesta 1990 eteenpäin:

## Lähteet
Berbérati

**Berbérati** on kaupunki Keski-Afrikan tasavallassa. Se sijaitsee maan lounaisosassa noin 120 kilometrin päässä Kamerunin rajasta.

Berbérati on Mambéré-Kadéïn prefektuurin pääkaupunki. Vuonna 2003 kaupungin väkiluku oli 76&nbsp;918 ja sitä ympäröivän subprefektuurin kokonaisasukasluku 140&nbsp;651. Tämä teki siitä tuolloin Keski-Afrikan tasavallan kolmanneksi suurimman kaupungin. Kaupunkia palvelee Berbératin lentoasema.

## Lähteet
Sferokobaltiitti

**Sferokobaltiitti** on kobolttikarbonaattimineraali, jonka kemiallinen kaava on CoCO3. Puhtaassa muodossaan se on tyypillisesti ruusunpunainen, mutta epäpuhtaiden näytteiden väri voi vaihdella vaaleanpunaisesta sametinmustaan. Se kuuluu trigoniseen kidejärjestelmään.

## Löytyminen ja esiintyminen

Sferokobaltiitti kuvattiin ensimmäisen kerran vuonna 1877 koboltti- ja nikkelisuonissa Danielin kaivoksessa Schneebergin alueella Erzgebirgen vuoristossa, Saksin vapaavaltiossa Saksassa. Nimi tulee kreikan palloa tarkoittavasta sanasta (, *sphaîra*) ja sanasta koboltti, mikä viittaa sen tyypilliseen asuun ja kemialliseen koostumukseen. Sferokobaltiittia esiintyy harvinaisena aksessorisena mineraalina hydrotermisissä kobolttipitoisissa mineraaliesiintymissä roseliitin, erytriinin, annabergiitin sekä kobolttipitoisen kalsiitin ja dolomiitin seurassa.

## Lähteet
HMS Assistance

**HMS Assistance** on ollut kymmenen Britannian kuninkaallisen laivaston aluksen nimenä. Nämä olivat:
* HMS Assistance (1650), 50-tykkinen linjalaiva
* HMS Assistance (1747), 50-tykkinen linjalaiva
* HMS Assistance (1771), kuljetusalus
* HMS Assistance (1781), 50-tykkinen linjalaiva
* HMS Assistance (1805), vankilaiva 
* HMS Assistance (1850), tutkimusalus
* HMS Assistance (1855), varastolaiva
* HMS Assistance (1874), varastolaiva
* HMS Assistance (1900), korjausalus
* HMS Assistance (1944), korjausalus.
Francis Brett Young

**Francis Brett Young** (29. kesäkuuta 1884 Halesowen, Worcestershire, Britannia – 28. maaliskuuta 1954 Kapkaupunki, Etelä-Afrikka) oli brittiläinen kirjailija. Hän opiskeli lääkäriksi Birminghamin yliopistossa. Lääkärinura kuitenkin katkesi, kun hän sairastui malariaan.

Young oli taitava tarinankertoja. Hän kirjoitti lääkärimaailmaan sijoittuvia tunteellisia tarinoita, joiden tapahtumaympäristö oli usein hänen lapsuutensa kotiseutu. 1913 ilmestyneen esikoisromaaninsa *Undergrowth* hän kirjoitti nuoremman veljensä Ericin kanssa.

## Suomennetut teokset
* *Talo veden alla* (*The House under the Water*), suom. Väinö Meltti. Porvoo: WSOY 1945
* *He etsivät isänmaata* (*They Seek a Country*), suom. Kristiina Kivivuori. Porvoo: WSOY 1950

## Lähteet
John Playfair

**John Playfair** (10. maaliskuuta 1748 Benvie, Forfarshire, Skotlanti – 20. heinäkuuta 1819 Edinburgh, Skotlanti) oli skotlantilainen matemaatikko ja fyysikko.

## Ura
Playfair oli ensin pappi, sitten matematiikan (1785) ja fysiikan (1805) professori Edinburghin yliopistossa. 

Matematiikan alalla John Playfair tunnetaan parhaiten työstään geometrian alalla. Hän kirjoitti Eukleideen teosten kommentoidun painoksen, joka oli aikanaan hyvin suosittu.

Geotieteissä Playfair tunnetaan parhaiten siitä, että hän tuki James Huttonia. Playfair oli Huttonin mukana monilla retkillä, esimerkiksi Pohjanmeren rannikolla. Matkalla Alpeille hän todennäköisesti tutki siellä olevia lohkareita. Hän löysi niitä myös Skotlannista ja päätteli vuonna 1802, että jäätiköt olivat kuljettaneet ne nykyisille paikoilleen.

Tunnetuin hänen teoksistaan on *Illustrations of the Huttonian Theory of the Earth* (1802), jossa käsitellään James Huttonin teoriaa maapallon muodostumisesta. Playfair julkaisi Huttonin teoksen kolmannen painoksen ja muita kirjoituksia Huttonin kuoleman jälkeen. Hän täydensi Huttonin oppikirjaa tiivistelmällä ja omilla kuvituksillaan, jotta vaikea tyyli olisi helpommin luettavissa. Hänen muita kirjoituksiaan ovat muun muassa *Dissertation on the Progress of Mathematical and Physical Science Since the Revival of Learning in Europe* ja *Elements of Geometry* (1795). Hänen teoksensa julkaistiin vuonna 1822 neljään niteeseen koottuna. 

Vuonna 1807 hänet hyväksyttiin Royal Societyn jäseneksi ja vuonna 1783 Edinburghin kuninkaallisen seuran jäseneksi.

Hänen veljensä oli insinööri ja taloustieteilijä William Playfair. 

## Lähteet

## Aiheesta muualla
Bioenergia (yhdistys)

**Bioenergia ry** on bioenergia-alan edunvalvoja. Yhdistys perustettiin 2011 ja siihen kuuluu yli 300 jäsenorganisaatiota ja henkilöjäsentä.

Bioenergia ry on useiden alan kansainvälisten verkostojen jäsen. Sillä on neljä säännöllisesti kokoontuvaa valiokuntaa, joiden aiheina ovat puuenergia, biopolttonesteet, kaasumainen bioenergia ja biojalosteet, hiilensidonta ja CCUS sekä turve ja kasvualustat. valiokuntien johtajat kommentoivat usein alansa uutisia tiedotusvälineissä.

Keväällä 2017 yhdistys toteutti mainostoimisto Hasan & Partnersin avulla laajan kampanjan, jossa puolustettiin kotimaista turvetuotantoa. Kampanjan räväkkä tyyli herätti huomiota, mutta siitä paljastui pian lukuisia vakavia asiavirheitä.

## Lähteet
Melodifestivalen 2011

**Melodifestivalen 2011** oli Ruotsissa 5. helmikuuta – 12. maaliskuuta 2011 järjestetty laulukilpailu, jossa valittiin Ruotsin edustaja vuoden 2011 Eurovision laulukilpailuun. Kilpailun voitti Eric Saade kappaleella Popular.

## Kilpailun kulku
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen eniten ääniä saanut eteni suoraan finaaliin ja kolme vähiten ääniä saanutta kappaletta putosivat, minkä jälkeen jäljellä olevien neljän kappaleen kesken järjestettiin toinen kierros. Toisella kierroksella eniten ääniä saanut eteni finaaliin, seuraavat kaksi toiseen mahdollisuuteen ja vähiten ääniä saanut putosi.

### 1. semifinaali
Ensimmäinen semifinaali kilpailtiin 5. helmikuuta Coop Norrbotten Arenalla Luulajassa.

### 2. semifinaali
Toinen semifinaali kilpailtiin 12. helmikuuta Scandinaviumissa Göteborgissa.

### 3. semifinaali
Kolmas semifinaali kilpailtiin 19. helmikuuta Cloetta Centerissä Linköpingissä.

### 4. semifinaali
Neljäs semifinaali kilpailtiin 26. helmikuuta Malmö Arenalla Malmössä.

### Toinen mahdollisuus
Toinen mahdollisuus kilpailtiin 5. maaliskuuta Nordichallenissa Sundsvallissa. Toiseen mahdollisuuteen päässeet kahdeksan kappaletta jaettiin ensin neljään kappalepariin, joista puhelinäänestäjät äänestivät toisen jatkoon. Neljä jatkoon päässyttä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.

### Finaali
Finaali kilpailtiin 12. maaliskuuta Globenilla Tukholmassa. Voittajan valitsivat yhdessä 11 maassa kokoontuneet raadit ja puhelinäänestäjät.

#### Maakohtaiset raatiäänet

## Lähteet
*http://natfinals.50webs.com/10s_20s/Sweden2011.html
Kyhmylyhtykrotti

**Kyhmylyhtykrotti** (*Melanocetus johnsonii*) on lyhtykrotteihin kuuluva kalalaji. Lajia tavataan syvistä vesistä kaikista valtameristä. 

## Koko ja ulkonäkö
Kyhmylyhtykrottinaaras voi kasvaa suurimmillaan 15&ndash;18 cm pitkäksi ja koiras on huomattavasti pienempi, suurimmillaan noin 3 cm. Lajin naaras on ruumiinrakenteeltaan pallomainen ja tukeva. Pää ja suu ovat suuret. Selkäevän ensimmäinen ruoto on pidentynyt ja sen päässä on valoelin. Valon tuottaa bioluminoiva *Enterovibrio escacola*-bakteeri. Kalalla ei ole vatsaeviä. Koiraalla on hyvin kehittyneet hajuelimet. Kyhmylyhtykrotti on väriltään tumman ruskea tai musta.

## Levinneisyys ja elintavat
Kyhmylyhtykrotti elää lauhkeissa ja lämpimissä vesissä niin Atlantin valtameressä, Intian valtameressä kuin Tyynessämeressäkin. Laji elää useimmiten 600&ndash;1&nbsp;500 metrin syvyydessä ja syvimmillään sitä on tavattu 2&nbsp;100 metrin syvyydessä. Kyhmylyhtykrotti on peto ja käyttää valoelintään saaliin houkutteluun. Lajin koiraat voivat kiinnittyä naaraan ruumiiseen, mutta eivät elä naaraan loisina.

## Lähteet
Inkeri Koskinen

**Inkeri Koskinen** (s. 1977) on suomalainen tieteenfilosofi, joka toimii akatemiatutkijana Helsingin yliopistossa käytännöllisessä filosofiassa.

Koskinen valmistui maisteriksi teoreettisesta filosofiasta Helsingin yliopistosta 2005 ja väitteli tohtoriksi 2015 väitöskirjalla *Changing Research Communities: Essays on Objectivity and Relativism in Contemporary Cultural Research*. Hän on keskittynyt tutkimuksessaan tieteen objektiivisuuteen, tieteellisen tiedon sosiaaliseen tietoteoriaan ja demokratisoitumiseen, tieteen sosiaaliseen ja kognitiiviseen monimuotoisuuteen, humanististen tieteiden tieteenfilosofiaan sekä demarkaatioon.

Koskisen kirja *Villi Suomen historia: Välimeren Väinämöisestä Äijäkupittaan pyramideihin* sai Vuoden tiedekirja -palkinnon vuonna 2015.

## Teokset
* *Villi Suomen historia: Välimeren Väinämöisestä Äijäkupittaan pyramideihin*. Tammi. 2015. .
* 

## Lähteet

## Aiheesta muualla
* Koskinen Helsingin yliopiston tutkimusportaalissa
Bununin kieli

**Bununin kieli** on Taiwanissa puhuttava austronesialaisiin kieliin kuuluva kieli, jota puhuu samanniminen Taiwanin aboriginaalikansa. Vuonna 2002 kiellä oli 38 000 puhujaa. 

Kieltä kirjoitetaan latinalaisin aakkosin. Uusi testamentti on käännetty bununiksi vuonna 1964.

Vuonna 2017 Taiwan tunnusti bununin ohella kaikki muutkin maan aboriginaalikielet kansallisiksi kieliksi. 

## Fonologia

### Konsonantit

Lähde:

### Vokaalit

Lähde:

## Lähteet
Vexin lauluja

**Vexin lauluja** on 24. syyskuuta 2021 julkaistu tribuuttialbumi Vexi Salmelle. Albumi sisältää Salmen ennestään julkaisemattomia tekstejä.
## Kappaleet
#  (Freeman)
#  (Paleface)
#  (Matti Johannes Koivu)
#  (Jyrki Linnankivi)
#  (AP Sarjanto)
#  (Jere Ijäs)
#  (Selkä Pulkkinen)
#  (Sani)
#  (Pekka Tiilikainen)
#  (Juha Itkonen)

## Arvostelut
* Noise.fi: 
* Soundi: 

## Lähteet
Ananaskakku

**Ananaskakku** () on suosittu ja perinteinen taiwanilainen leivos, joka valmistetaan jauhoista, munista, voista ja ananashillosta. Toisinaan ananas voidaan korvata myös vahakurpitsalla, mutta tällaiset kakut eivät ole yhtä suosittuja.

Taiwanissa vietetään elokuussa vuosittaista ananaskakkufestivaalia. Kakkuja ostavat niin paikalliset ja turistitkin. Turisteille kakkuja myydään nimenomaan paikallisena leivoksena.

Hokkieniksi leivoksen keskeinen osa, eli ananas, on *ông-lâi*, joka on homonyymi ilmaukselle "menestys tulossa". Tästä syystä kakkuja syödään uutena vuotena hyvän onnen toivossa.

## Lähteet
Glitter Force Doki Doki

**Glitter Force Doki Doki** (Japanissa **Doki Doki! Pretty Cure**, ) on japanilainen animesarja. Se julkaistiin vuonna 2013. Sarjasta on tehty myös elokuva, joka julkaistiin 26. lokakuuta 2013, ja peli, joka julkaisiin 1. elokuuta 2013.

## Ääninäyttelijät

### Alkuperäiset

### Englanninkieliset

### Suomenkieliset

## Katso myös
* Glitter Force
Hasse Zetterström

**Hasse Zetterström**, nimimerkki **Hasse Z.** (1877 Tukholma, Ruotsi – 1946 Tukholma, Ruotsi) oli ruotsalainen kirjailija ja toimittaja. Hän oli edelläkävijä ruotsalaisessa pilalehdistössä. Hän kirjoitti vuodesta 1897 *Figaro*- ja *[[Söndags-Nisse]]* -lehdissä ja perusti *[[Grönköpings Veckoblad]]in*. Hän on kirjoittanut aiheesta teoksen *En skämttidnings memoarer* (1931). Hänen kirjoituksistaan on koottu *Samlade historier*, joka ilmestyi 1918–1922.

Zetterströmin poika on Erik Zetterstöm, joka kirjoitti nimimerkillä Kar de Mumma.

## Suomennetut novellit
* Kaloja joita olen kohdannut, teoksessa *Kalajuttuja*, Helsinki: Tammi 1964
* Kello, teoksessa *Hyvää yötä!: hetki lepoa kunnes nukutte*, toim. V. Hämeen-Anttila, Hämeenlinna: Arvi A. Karisto 1934
* Veneen tiivistys, teoksessa *Hyvää yötä. Toinen "Hyvää yötä!": hetki lepoa kunnes nukutte*, toim. V. Hämeen-Anttila, Hämeenlinna: Arvi A. Karisto 1935
* Kohtalon tiet, teoksessa *Hyvää yötä. Neljäs Hyvää yötä*, toim. V. Hämeen-Anttila, Hämeenlinna: Arvi A. Karisto 1937
* Arkielämästä, teoksessa *Hyvää yötä. Viides Hyvää yötä*, toim. V. Hämeen-Anttila, Hämeenlinna: Arvi A. Karisto 1938
* Maalaria haastattelemassa, teoksessa *Hyvää yötä Kuudes "Hyvää yötä!": hetki lepoa kunnes nukutte*, toim. Väinö Hämeen-Anttila, Hämeenlinna: Arvi A. Karisto 1939
* Jakoavain, teoksessa 'Hyvää yötä. Seitsemäs "Hyvää yötä"!: hetki lepoa kunnes nukutte*, toim. V. Hämeen-Anttila, Hämeenlinna: Arvi A. Karisto 1940
* Lähettipoikia, teoksessa *Aikamme lukemisto 5'', Helsinki: WSOY 1979 

## Lähteet

## Aiheesta muualla
Pinja Vuorinen

**Pinja Vuorinen** (s. 28. joulukuuta 1996) on suomalainen poliitikko, joka on toiminut vasemmistonuorten puheenjohtajana vuodesta 2022 alkaen. Hänet valittiin tehtävään marraskuussa 2021. Aikaisemmin Vuorinen on toiminut Etelä-Suomen vasemmistonuorten varapuheenjohtajana.

## Tausta
Vuorinen on kirjoittanut ylioppilaaksi Ressun lukiosta ja opiskelee poliittista taloutta Helsingin yliopistossa. Lisäksi hän on opiskellut taloustiedettä ja politiikan tutkimusta Glasgow’n yliopistossa. Vuorinen on suorittanut vapaaehtoisen asepalveluksen ja käynyt Reserviupseerikoulun. Sotilasarvoltaan hän on reservin vänrikki. Hän toimii myös *[[Kansan Uutiset|Kansan Uutisten]]* kolumnistina.

## Politiikka
Poliittisilta näkemyksiltään Vuorinen on kommunisti. Hän oli vasemmistoliiton ehdokas vuoden 2023 eduskuntavaaleissa Helsingin vaalipiirissä. Hän sai 1&nbsp;075 ääntä ja jäi valitsematta.

Europarlamenttivaaleissa 2024 Vuorinen oli vasemmistoliiton ehdokkaana, sai 1&nbsp;855 ääntä koko maassa eikä tullut valituksi.

Marraskuussa 2025 Vuorinen kohtasi syytteitä antisemitismistä julkaistuaan Instagramissa viestin, jossa hän kysyi, halutaanko Suomen todella olevan turvallinen maa israelilaisille, vaikka hänestä maa suorittaa kansanmurhaa. Julkaisu liittyi Ounasvaaralle, Rovaniemelle rakennettavaan lomakylään, jolla Vuorisen mukaan on kytköksiä Israeliin. Julkaisusta tehtiin myöhemmin rikosilmoituksia. Julkaisu sai myös tukea sinimustan liikkeen puheenjohtajalta Tuukka Kurulta. 21 marraskuuta poliisi ilmoitti aloittaneensa esitutkinnan kirjoitukseen liityen nimikkeellä kiihottaminen kansanryhmää kohtaan.

## Lähteet

## Aiheesta muualla
*https://www.pinjavuorinen.fi/